**HRVATSKO KATOLIČKO SVEUČILIŠTE,** Ilica 242, 10 000 Zagreb, Republika Hrvatska, OIB: 07730927366, koje zastupa prof. dr. sc. Željko Tanjić, rektor (dalje u tekstu: **NARUČITELJ**)

i

**>TVRTKA PONUDITELJA ili zajednica gospodarskih subjekata *(navesti sve članove ZP)*<,** adresa, grad, OIB: xxxxxxx, koje zastupa >funkcija, Ime i Prezime< (dalje u tekstu: **UGOVARATELJ**)

**UGOVOR O NABAVI**

**Nabava usluge izrade projektne/tehničke dokumentacije za rekonstrukciju infrastrukture (zgrade 3) kampusa Hrvatskog katoličkog sveučilišta“**

**Broj: 2021-1**

**OPĆE ODREDBE**

**Članak**

Ugovorne strane suglasno utvrđuju da je Naručitelj proveo postupak nabave s obveznom objavom, ev. broj: 2021-1, čiji su predmet nabave “Usluge izrade projektne/tehničke dokumentacije za rekonstrukciju infrastrukture (zgrade 3) kampusa Hrvatskog katoličkog sveučilišta“ temeljem Dokumentacije o nabavi objavljene 8. ožujka 2021. godine na stranicama Strukturnih fondova (u daljnjem tekstu: „Nabava“).

Na odgovornost ugovornih strana za ispunjenje obveza iz Ugovora, osim Pravila o provedbi postupaka nabava za neobveznike zakona o javnoj nabavi ( dalje u tekstu: „NOJN“) na odgovarajući način primjenjuju se odredbe zakona kojim se uređuju obvezni odnosi.

Sljedeći dokumenti smatraju se i tumače kao sastavni dijelovi ovog Ugovora:

* + 1. **Ponuda Ugovaratelja broj xxxxxx od xx. xx 2021. godine,**
    2. **Troškovnik,**
    3. **Dokumentacija o nabavi,**
    4. **Projektni zadatak.**

**PREDMET UGOVORA**

**Članak**

Predmet ovog Ugovora je nabava usluga izrade projektne/tehničke dokumentacije za rekonstrukciju zgrade za potrebe projekta pod nazivom „Projekt znanstvene infrastrukture Instituta za kompleksne sustave Hrvatskog katoličkog sveučilišta“ financiranog iz poziva Priprema IRI infrastrukturnih projekata, referentne oznake KK.01.1.1.09 - inačica 3, u okviru Operativnog programa Konkurentnost i kohezija 2014. – 2020. koji je određen Troškovnikom i Projektnim zadatkom koji su prilozi ovom Ugovoru.

Predmet nabave izvršen temeljem Ugovora mora biti u skladu s Ponudom Ugovaratelja xxxxx, Troškovnikom i cjelokupnom Dokumentacijom o nabavi i njezinim prilozima (dalje u tekstu: DON).

Naručitelj može zahtjevati izvršenje predmeta nabave samo sukladno odredbama ovog Ugovora i njezinim sastavnim dijelovima sukladno članku 1. ovog Ugovora.

**CIJENA**

**Članak**

Ukupna vrijednost ovog Ugovora bez poreza na dodanu vrijednost iznosi:

**\_\_\_\_\_\_\_\_\_\_\_\_\_\_ kuna**

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ),

iznos PDV-a

**\_\_\_\_\_\_\_\_\_\_\_\_\_\_ kuna**

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ),

a s porezom na dodanu vrijednost iznosi:

**\_\_\_\_\_\_\_\_\_\_\_\_\_\_ kuna**

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ).

U cijenu ponude bez poreza na dodanu vrijednost moraju biti uračunati svi troškovi i popusti (npr. troškovi prijevoza, dostave, troškovi jamstva i ostalog zatraženog). Cijene stavki iz Ponude su fiksne i nepromjenjive za vrijeme trajanja odredbi ovog ugovora.

**ROKOVI I UVJETI PLAĆANJA**

**Članak**

Za ovaj Ugovor nije predviđeno plaćanje predujma.

Obračun i naplata obavit će se u nekoliko faza:

- 50% po predaji glavnog projekta

- 30% po predaji izvedbenog projekta

- 20% po predaji troškovnika.

Nakon uredno izvršene usluge i isporuke po svakoj fazi Naručitelj i Odabrani ponuditelj će sastaviti Zapisnik o urednom izvršenje svake faze. Obostranim potpisom navedenog Zapisnika Odabrani ponuditelj može izdati račun. Nakon potpisom prihvaćenih računa od strane naručitelja, temeljem jediničnih cijena iz ponudbenog troškovnika, a nakon urednog izvršenja predmeta nabave, odnosno nakon potpisa Zapisnika o urednom izvršenju predmeta nabave svake faze Naručitelj će u roku od 30 (trideset) dana od dana primitka računa izvršiti uplatu na račun Odabranog ponuditelja. Ugovaratelj mora svom računu obvezno priložiti račune svojih podugovaratelja koje je prethodno potvrdio.

Naručitelj se obvezuje ovjereni neprijeporni dio računa platiti ponuditelju/članu zajednice ponuditelja u roku 30 (trideset) dana od dana primitka računa.

Naručitelj se obvezuje ovjereni neprijeporni dio računa platiti podugovaratelju, na IBAN naveden u ponudbenom listu, u roku 30 (trideset) dana od dana primitka računa.

**OBVEZE NARUČITELJA**

**Članak**

Naručitelj je obvezan:

1. dati na raspolaganje bez naknade svaku informaciju i/ili dokumentaciju kojom raspolaže, a koja može biti bitna za uredno izvršenje Ugovora,
2. imenovati jednu ili više odgovornih osoba za realizaciju ugovora sukladno članku 14. ovog Ugovora,
3. ugovaratelja pravovremeno uvesti u posao,
4. uredno izvršiti plaćanje po ovom Ugovoru.

**OBVEZE UGOVARATELJA**

**Članak**

Ugovaratelj je obvezan predmet nabave izvršiti kvalitetno, prema projektnom zadatku, pravilima struke i uvjetima predviđenim ovim Ugovorom i njegovim sastavnim dijelovima.

Ugovaratelj je obvezan u svrhu urednog izvršenja ugovorenih radova staviti na raspolaganje Naručitelju stručnjake koje je imenovao u svojoj ponudi u svrhu ispunjenja kriterija za odabir ponude.

Navedeni stručnjaci su:

Stručnjak 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stručnjak 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stručnjak 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stručnjak 4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navedeni stručnjaci moraju sudjelovati u izvršenju ugovora.

Angažiranje stručnjaka od strane Ugovaratelja neće rezultirati stvaranjem ugovorne veze između stručnjaka i Naručitelja.

Ugovaratelj može u izvršenju ugovora angažirati i veći broj stručnjaka uz ograničenje da svakako mora angažirati minimum stručnjaka.

U slučaju da Ugovaratelj tijekom izvršenja ugovora iz objektivnih razloga nema više na raspolaganju nominiranog stručnjaka s kojim je dokazao iskustvo prema kriteriju za odabir ponude, može od naručitelja zatražiti zamjenu stručnjaka. Pri tome predloženi novi stručnjak mora ispunjavati navedeni kriterij za odabir ekonomski najpovoljnije ponude, pri čemu mora ostvarivati isti ili viši broj bodova u odnosu na stručnjaka kojeg zamjenjuje.

Sve eventualne troškove povezane sa zamjenom stručnjaka snosi Ugovaratelj.

Ugovaratelj je dužan u izvršenju predmeta nabave i ispunjenju obveza iz svoje profesionalne djelatnosti postupati s povećanom pažnjom, prema propisima i pravilima struke (pažnja dobrog stručnjaka).

Ugovaratelj je posebno obvezan:

1. izvršavati predmet nabave pod uvjetima, na način i u rokovima određenim ovim Ugovorom, u skladu s propisima i pravilima struke.
2. izvršiti ugovoreni posao profesionalno, korektno i kvalitetno kao što je to predviđeno ovim Ugovorom, a kako bi se osigurala funkcionalnost u skladu sa ugovorenim obavezama Ugovaratelja, relevantnim tehničkim propisima, normama, standardima te pravilima struke.
3. na pisani zahtjev Naručitelja, u svim fazama izrade projektne dokumentacije, omogućiti pregled projekta i izvršiti sve potrebne izmjene u projektu koje Naručitelj ocijenio korisnim, a koji su u skladu s pravilima struke, u svrhu ispunjenja i zaštite Naručiteljevih interesa opisanih u projektnom zadatku.
4. odazvati se na poziv naručitelja pri realizaciji projekta i na svoj rizik i o svome trošku, otkloniti sve eventualno uočene nedostatke na izrađenoj projektnoj dokumentaciji koje je sam prouzročio, i to bilo da je propustio izraditi određeni dio projektne dokumentacije, bilo da je nestručno i nekvalitetno izradio projektnu dokumentaciju ili jedan njezin dio.
5. sudjelovati u davanju odgovara na eventulane upite, zahtjeve za pojašnjenjem od strane zainteresiranih gospodarskih subjekata prilikom objave dokumentacije o nabavi za radove građenja.

**REALIZACIJA, KOLIČINE, MJESTO(A) I ROK(OVI) IZVRŠENJA PREDMETA NABAVE**

**Članak 7.**

Ovaj Ugovor realizirat će se u skladu s uvjetima navedenim u Ugovoru i sastavnim dijelovima ovog Ugovora.

Količina predmeta nabave je točna i razvidna je iz troškovnika.

Izvršenje Predmeta nabave odvijat će se u poslovnim prostorijama Naručitelja na adresi Ilica 242, 10 000 Zagreb, Hrvatska, te poslovnim prostorijama Ugovaratelja.

S izvršenjem usluga temeljem ovog Ugovora Ugovaratelj će započeti od dana uvođenja u posao. Naručitelj će u roku od 10 (deset) dana po obostranom potpisu ugovora pisanim putem pozvati Ugovaratelja na uvođenje u posao o čemu će se izraditi i od strane Naručitelja i Ugovaratelja ovjeriti Zapisnik o uvođenju u posao. Ukupno očekivano trajanje izvršenja usluge je 210 (dvijestodeset) dana od dana uvođenja u posao.

Vrijeme potrebno za ishođenje dozvola, uvjeta, potvrda i mišljenja nadležnih tijela Državne i/ili Gradske uprave te rok mirovanja za ishođenje pravomoćnosti su sadržani u navedenom roku, što znači da se za ishođenje nabrojanih dokumenata rok izvršenja ne produljuje. Odabrani ponuditelj je dužan ažurno dostavljati pisane dokaze o dokumentima proslijeđenim nadležnim institucijama na mišljenje/suglasnost/potvrdu i sl., sve u svrhu izvršenja zadanog roka za izvršenje usluge.

**ZAVRŠETAK IZVRŠENJA PREDMETA NABAVE**

**Članak 8.**

Nakon urednog izvršenja predmeta nabave Naručitelj i Ugovaratelj potpisat će Zapisnik o urednom izvršenju predmeta nabave, čime će se smatrati da je ugovor uredno završen.

**KAŠNJENJE, UGOVORNA KAZNA I ŠTETA**

**Članak 9.**

Ugovaratelj se obvezuje nadoknaditi Naručitelju i svim trećim osobama svu izravnu i neizravnu štetu koja je nastala njegovim postupanjem ili propustom njegovih zaposlenika odnosno podugovaratelja i/ili njegovih zaposlenika prilikom izvršenja Ugovora, odnosno za slučaj kršenja odredbi Ugovora ili pravila struke na bilo koji način. Odgovornost za štetu utvrđuje se u skladu s odredbama ovog Ugovora i odredbama Zakona o obveznim odnosima Republike Hrvatske.

Ako Ugovaratelj, prekorači rok izvršenja predmeta nabave dužan je Naručitelju platiti ugovornu kaznu za svaki kalendarski dan prekoračenja ugovorenog roka, a u visini od 2‰ (dva promila) od ugovorene cijene bez poreza na dodanu vrijednost (cijena ponude Ugovaratelja bez poreza na dodanu vrijednost) s tim da ukupni iznos ugovorne kazne ne može prijeći 10% ugovorene cijene bez poreza na dodanu vrijednost (cijena ponude Ugovaratelja bez poreza na dodanu vrijednost). Plaćanje ugovorne kazne ne utječe na obveze Ugovaratelja.

Naručitelj ima pravo na ugovornu kaznu u slučaju da Ugovaratelj ne ispuni bilo koju svoju ugovornu obvezu, ili ako zakasni s njezinim ispunjenjem ili ako je neuredno ispuni.

Naručitelj ima pravo iznos ugovorne kazne odbiti od računa ili naplatiti putem jamstva za uredno ispunjenje ugovora.

Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne.

Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što Ugovaratelj mora dokazati.

Plaćanje ugovorne kazne ne oslobađa Ugovaratelja obveze izvršenja predmeta nabave.

**JAMSTVO ZA UREDNO ISPUNJENJE UGOVORA**

**Članak 10.**

Ugovaratelj je obvezan, u roku od 10 (deset) dana od dana obostranog potpisa Ugovora dostaviti Naručitelju jamstvo za uredno ispunjenje ugovora u obliku bankarske garancije u izvorniku na iznos 10% (deset posto) vrijednosti ugovora bez poreza na dodanu vrijednost i s rokom valjanosti minimalno 30 (trideset) dana dužim od očekivanog roka izvršenja predmeta nabave sukladno članku 7. ovog Ugovora odnosno potpisa Zapisnika o urednom izvršenju predmetu nabave.

U slučaju isteka roka valjanosti navedenog jamstva prije završetka izvršenja predmeta nabave, Ugovaratelj je dužan najmanje 5 (pet) dana prije isteka roka valjanosti dostavljenog jamstva dostaviti novo jamstvo s produženim rokom trajanja.

U slučaju zajednice ponuditelja, bankarska garancija kao jamstvo za uredno ispunjenje ugovora:

a) mora glasiti na sve članove zajednice, a ne samo na jednog člana, te mora sadržavati navod o tome da je riječ o zajednici ponuditelja, ili

b) svaki član zajednice ponuditelja dostavlja garanciju za svoj dio jamstva, u kojem slučaju zbrojeni iznos dostavljenih garancija kumulativno mora odgovarati ukupno traženom iznosu.

Umjesto jamstva za uredno ispunjenje ugovora u obliku bankarske garancije, Ugovaratelj može dati novčani polog u traženom iznosu u korist računa, Primatelj uplate: HRVATSKO KATOLIČKO SVEUČILIŠTE, IBAN: HR1123400091110353987, Model: HR00, Poziv na broj: OIB uplatitelja, Opis plaćanja pristojbe: Jamstvo za uredno ispunjenje ugovora, evidencijski broj postupka 2021-1.

U slučaju zajednice ponuditelja novčani polog može uplatiti jedan član zajednice za sve članove ili svaki član zajednice ponuditelja može dati novčani polog za svoj dio jamstva, u kojem slučaju zbrojeni iznos uplaćenih novčanih pologa kumulativno mora odgovarati ukupno traženom iznosu.

Naručitelj će Ugovaratelju vratiti jamstvo za uredno ispunjenje ugovora u roku od 15 (petnaest) dana od potpisivanja od Zapisnika o urednom izvršenja predmeta nabave.

**AUTORSKA PRAVA**

**Članak 11.**

Ukoliko Ugovaratelju pripada autorsko pravo nad projektima ili dokumentacijom koju je on izradio temeljem ovog Ugovora, Ugovaratelj Naručitelju daje sveobuhvatno, neopozivo, vremenski neograničeno i prenosivo pravo korištenja gore navedenih projekata ili dokumentacije. Naručitelj te projekte i dokumentaciju smije koristiti i u svrhe koje su šire od same svrhe Ugovora, prenositi pravo njihovog korištenja na treće osobe, nakon završetka građevinskog objekta i primopredaje objekta provoditi izmjene i dopune kako projekata itd. tako i građevina koje su izgrađene na osnovu njih, a da Ugovaratelj pritom nema pravo suodlučivanja niti prigovora, a isto tako ne smije potraživati odštete odnosno naknade za to. Ugovaratelj se obvezuje da će uključiti odgovarajuće odredbe u ugovore s trećim osobama, koje po njegovom nalogu izrađuju projekte, crteže i ostalu građevinsku dokumentaciju, te u svezi s time Naručitelja osloboditi (u granicama zakonskim mogućnosti) od svih potraživanja trećih osoba.

Gore navedeno vrijedi i u slučaju prijevremenog prestanka ugovornog odnosa.

**VIŠA SILA**

**Članak 12.**

„Viša sila“ podrazumijeva događaj ili okolnost nastalu nakon sklapanja Ugovora koje ugovorna strana nije mogla predvidjeti, niti otkloniti, niti je na iste mogla utjecati, a koja nije nastupila kao posljedica pogreške i/ili nemara ugovorne strane pogođene „višom silom“.

Naručitelj nema pravo naplatiti jamstvo za uredno ispunjenje Ugovora Ugovaratelja, naplatiti kaznu niti raskinuti Ugovor zbog neizvršavanja i/ili neurednog izvršavanja ugovornih obveza Ugovaratelja ako i u onoj mjeri u kojoj je njegovo neizvršavanje i/ili neuredno izvršavanje ugovornih obveza posljedica „više sile“.

U slučaju nastupa „više sile“ ugovorna strana je obvezna o nastupu istih odmah pisanim putem obavijestiti drugu ugovornu stranu, u protivnom se neće priznati pozivanje na „višu silu“

Viša sila uključuje, ali nije ograničena na slučaj rata, izgreda, građanskih nemira, prirodnih katastrofa, požara, pandemije, poplava i štrajkova.

U slučaju da razlozi više sile potraju duže od 10 (deset) dana, Naručitelj zadržava pravo raskida ovog Ugovora s trenutnim učinkom.

**RASKID UGOVORA**

**Članak 13.**

U slučaju da Ugovaratelj prilikom izvršavanja usluga počini povredu odredbi Ugovora, Naručitelj ima pravo jednostrano raskinuti ovaj Ugovor ako Ugovaratelj posljedice povrede ne otkloni u roku od 8 (osam) dana od primitka pisanog upozorenja Naručitelja.

Pored navedenog, Naručitelj ima pravo raskinuti ovaj Ugovor i u slučaju da Ugovaratelj izvršava uslugu protivno uputama Naručitelja, ne vodeći računa o koristi i interesima Naručitelja, te protivno pravilima struke.

Ukoliko nisu ispunjeni uvjeti kojima se regulira obavljanje djelatnosti i poslova projektiranja sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19) tijekom cijelog trajanja izvršenja ugovora, naručitelj će raskinuti ugovor i naplatiti jamstvo za uredno ispunjenje ugovora.

Ugovor se raskida pisanim putem, poštom preporučeno, uz pozivanje na razlog raskida te uz otkazni rok koji iznosi 10 (deset) dana od dana slanja pisane obavijesti o raskidu.

**RJEŠAVANJE SPOROVA**

**Članak 14.**

Sve eventualne sporove proizašle iz ovog Ugovora stranke će nastojati riješiti u mirnim putem u duhu dobrih poslovnih običaja, sporazumno, u pisanom obliku.

U slučaju da se spor ne može riješiti sporazumno, ugovorne strane suglasno određuju njegovo rješavanje pred stvarno nadležnim sudom u Zagrebu.

**ODGOVORNE OSOBE**

**Članak 15.**

Za potrebe provedbe ovog Ugovora, Naručitelj i Ugovaratelj imenuju svoje predstavnike kako slijedi:

|  |  |  |
| --- | --- | --- |
| **KONTAKT PODACI** | **PREDSTAVNIK/CI NARUČITELJA** | **PREDSTAVNIK/CI UGOVARATELJA** |
| Ime i Prezime: |  |  |
| Adresa: |  |  |
| E-mail: |  |  |
| Telefon: |  |  |

**ZAVRŠNE ODREDBE**

**Članak 16.**

Ugovorne strane su suglasne da se na sva pitanja koja nisu posebno regulirana ovim Ugovorom primjenjuje važeći Zakon o obveznim odnosima Republike Hrvatske te ostali propisi koji reguliraju predmetna pitanja.

Ugovaratelju nije dozvoljeno, osim osobama koje zapošljava na realizaciji Ugovora, obznaniti Ugovor niti bilo koju njegovu odredbu ili bilo koji njegov dio bez pisanog pristanka Naručitelja.

Ugovaratelju nije dozvoljeno bez pisanog pristanka Naručitelja koristiti bilo koji dokument ili informaciju, osim za potrebe realizacije Ugovora.

Ovaj Ugovor ugovornim stranama je razumljiv i u cijelosti prihvatljiv, te ga u znak svojeg prihvata potpisuju.

Ugovor stupa na snagu kada ga potpišu obje ugovorne strane, s datumom zadnjeg potpisa.

Ugovor je sastavljen u 4 (četiri) istovjetnih primjeraka, od kojih Naručitelj zadržava 2 (dva), a Ugovaratelj 2 (dva) primjerka.

|  |  |
| --- | --- |
| **ugovaratelj** | **HRVATSKO KATOLIČKO SVEUČILIŠTE** |
| Ime i Prezime | prof. dr. sc. Željko Tanjić |
|  |  |

m.p. m.p.

U Zagrebu, \_\_\_.\_\_\_.2021. U Zagrebu, \_\_\_.\_\_\_.2021.

KLASA: xxxxxxxxxxx

URBROJ: xxxxxxxxxx